wannaphong/clean_thaiwikipedia huggingface dataset:
# นีอูอาส
นีอูอาส หรือ นีอูอา หรือ โอโงนีอูอา เป็นหนึ่งในห้าเขตการปกครองของราชอาณาจักรตองงา ตั้งอยู่ทางตอนเหนือสุดของราชอาณาจักร เขตการปกครองนีอูอาสประกอบไปด้วยเกาะทั้งสิ้น 3 เกาะคือ นีอูอาโฟโออู นีอูอาโตปูตาปูและตาฟาฮี ซึ่งเมื่อรวมกันแล้วมีพื้นที่ทั้งสิ้น 71.69 ตารางกิโลเมตร มีประชากรทั้งสิ้น 1,281 คน เมืองที่เป็นศูนย์กลางการปกครองและเป็นเมืองที่ใหญ่ที่สุดคือฮีฮีโฟ บนเกาะนีอูอาโตปูตาปู จุดที่สูงที่สุดของเขตการปกครองนี้คือปีอูโอตาฟาฮีมีความสูงจากระดับน้ำทะเลทั้งสิ้น 560 เมตร เกาะส่วนใหญ่ของเขตการปกครองเป็นยอดของภูเขาไฟใต้ทะเลซึ่งยังคงประทุอยู่ ชาวยุโรปกลุ่มแรกที่เดินทางมาถึงนีอูอาสคือนักสำรวจชาวดัตช์ที่เข้ามาสำรวจในปี ค.ศ. 1606
อ้างอิง
# เดอะเดย์วีไฟต์แบ็ก
The Day We Fight Back (วันที่เราโต้กลับ) เป็นแผนการประท้วงเพื่อต้านการสอดแนมมวลชนโดยสำนักงานความมั่นคงแห่งชาติของสหรัฐอเมริกาหรือ NSA การประท้วงนี้ประสานงานโดยกลุ่มรณรงค์ต่างๆ ซึ่งรวมถึงกลุ่มที่ต่อสู้และเอาชนะร่างรัฐบัญญัติหยุดยั้งการละเมิดลิขสิทธิ์ออนไลน์ (SOPA) และร่างรัฐบัญญัติคุ้มครองไอพี (PIPA) และกำหนดให้มีในวันที่ 11 กุมภาพันธ์ 2557 การประท้วงนี้มีขึ้นหนึ่งเดือนหลังการครบรอบหนึ่งปีการฆ่าตัวตายของ อารอน สวาร์ตซ์ และเป็นการฉลองสองปีของการประท้วง SOPA และ PIPA ในปี 2012 กลุ่มที่เข้าร่วมรวมถึง Demand Progress (สวาร์ตซ์ร่วมก่อตั้งกลุ่มนี้), Electronic Frontier Foundation, Fight for the Future, Free Press, Reddit, Mozilla, และ Boing Boing คาดว่าการประท้วงนี้จะมีรูปแบบในลักษณะโฆษณาบนหน้าเว็บ เรียกร้องให้ผู้ชมติดต่อฝ่ายนิติบัญญัติของตน เพื่อแสดงความเป็นห่วงประเด็นเกี่ยวกับการสอดแนมไซเบอร์และเสรีภาพของอินเทอร์เน็ต
# อู๋ หม่า
อู๋ หม่า  เป็นนักแสดงตัวประกอบและผู้ช่วยผู้กำกับภาพยนตร์ชื่อดังชาวจีนและฮ่องกง เกิดเมื่อวันที่ 22 กันยายน ค.ศ. 1942 ที่เมืองเทียนจิน ประเทศจีน มีชื่อจริงว่า เฟิง หงหยวน (จีนตัวเต็ม: 馮宏源; จีนตัวย่อ: 冯宏源; พินอิน: Féng Hóngyuán)

อู๋ หม่า เคยเป็นช่างซ่อมเครื่องยนต์มาก่อน ก่อนจะเริ่มต้นอาชีพในวงการภาพยนตร์หลังอพยพมาอยู่ฮ่องกง ด้วยการเป็นนักแสดงตัวประกอบของบริษัทชอว์บราเดอร์ ก่อนจะเริ่มทำงานเบื้องหลังกับการเป็นผู้กำกับภาพยนตร์ในยุค 80 และมีผลงานออกมาหลายเรื่อง

โดยการที่ได้ทำงานเบื้องหลังเป็นผู้ช่วยผู้กำกับ เริ่มต้นจากความบังเอิญ เมื่อต้องเดินทางไปถ่ายทำที่ประเทศญี่ปุ่น กับ จาง เช่อ ผู้กำกับชื่อดังในแนวกำลังภายใน แต่ว่าผู้ช่วยผู้กำกับของจาง เช่อ คนหนึ่งหนังสือเดินทางไม่ผ่าน จึงไม่อาจร่วมเดินทางไปได้ จาง เช่อ จึงมอบหมายให้เขาเป็นผู้ช่วยแทนในฐานะที่อยู่ในวงการมานาน 

บทบาทที่เป็นที่จดจำของอู๋ หม่า คือ การเป็นนักแสดงประกอบที่เป็นสีสันในเรื่อง ในภาพยนยตร์หลาย ๆ แนวทั้งตลก กำลังภายใน ดรามา หรือแอ็กชัน อาทิ One-Armed Swordsman (1967), The Dead And The Deadly (1982) ของหง จินเป่า, Project A (1983) ของเฉินหลง, Mr. Vampire (1985), The Swordsman (1990) ของคิง ฮู โดยเฉพาะอย่างยิ่งใน A Chinese Ghost Story (1987) ที่นำแสดงโดย เลสลี่ จาง และหวัง จู่เสียน ทำให้ได้รับรางวัลนักแสดงประกอบชายรางวัลม้าทองคำ ในบทบาทนักพรตปราบผี

อู๋ หม่า ยังคงรับงานแสดงจนถึงช่วงท้าย ๆ ของชีวิต อย่างไรก็ตาม ใน ค.ศ. 2013 เขาได้ล้มป่วยลงจากการเป็นโรคมะเร็งปอด และมะเร็งก็เริ่มลามเมื่อเดือนพฤษภาคม เขาจึงเสียชีวิตอย่างสงบเมื่อช่วงเช้าของวันที่ 4 กุมภาพันธ์ ค.ศ. 2014 ในวัย 71 ปี ที่บ้านพักในฮ่องกง
# แบร์นาแด็ต ซูบีรู
นักบุญแบร์นาแด็ต ซูบีรู  เป็นนักบวชคาทอลิกหญิงชาวฝรั่งเศส เป็นที่รู้จักจากการได้เห็นแม่พระประจักษ์ที่ลูร์ด หลังจากมรณกรรมท่านได้รับการประกาศเป็นนักบุญ

 ประวัติ 
นักบุญแบร์นาแด็ต มีนามเดิมว่า มารี แบร์นาร์ด ซูบีรู เกิดเมื่อวันที่ 7 มกราคม ค.ศ. 1844 เป็นบุตรสาวของนายฟร็องซัว กับนางหลุยส์ ซูบีรู ตั้งแต่เด็กมารี แบร์นาร์ดป่วยด้วยโรคหอบหืดอย่างรุนแรงมาตั้งแต่เด็ก

ในวันที่ 11 กุมภาพันธ์ ค.ศ. 1858 ขณะที่มารี แบร์นาร์ด กับน้องสาว และเพื่อนหาเก็บฟืนมาหุงข้าว ทั้งสามก็ได้เห็นสตรีคนหนึ่งปรากฏตัวขึ้นที่ถ้ำเล็ก ๆ ในบนฝั่งแม่น้ำกาฟ เดอ โป แบร์นาแด็ตยังได้พบเห็นสตรีนั้นอย่างต่อเนื่องมาอีกตลอดระยะเวลา 5 เดือน รวมทั้งสิ้น 18 ครั้ง สตรีนิรนามสอนแบร์นาแด็ตให้สวดสายประคำ และให้เธอไปบอกบาทหลวงอธิการโบสถ์ให้สร้างโบสถ์น้อยขึ้นบริเวณนั้น สตรีนิรนามบอกความลับเธอหลายข้อซึ่งแบร์นาแด็ตได้เก็บไว้จนชั่วชีวิต เธอได้บอกเล่าเหตุการณ์นี้ให้คนรอบข้างฟัง แต่ไม่มีใครเชื่อ แบร์นาแด็ตพยายามถามชื่อเธอมาตลอด จนกระทั่งการประจักษ์ครั้งที่ 16 เมื่อวันที่ 25 มีนาคม สตรีนั้นจึงบอกแบร์นาแด็ตว่า “ฉันคือการปฏิสนธินิรมล” 

ฝ่ายคริสตจักรโรมันคาทอลิกได้ดำเนินการสอบสวนเหตุการณ์ที่เกิดขึ้น และออกประกาศรับรองว่าพระนางมารีย์พรหมจารีได้มาประจักษ์แก่แบร์นาแด็ตที่ลูร์ดจริง มีการสร้างสักการสถานแม่พระประจักษ์ที่ลูร์ดขึ้นตามที่พระแม่มารีย์ฝากบอกผ่านแบร์นาแด็ต

ส่วนแบร์นาแด็ตได้ตัดสินใจเป็นนักบวชคณะภคินีเมตตาธรรมแห่งเนอแวร์ ในเดือนกรกฎาคม ปี ค.ศ. 1866 ระหว่างที่ยังอยู่ในขั้นโนวิซ ซิสเตอร์แบร์นาแด็ตได้ช่วยงานหลายอย่าง จนกระทั่งล้มด้วยด้วยวัณโรค และถึงแก่กรรมเมื่อวันที่ 16 เมษายน ค.ศ. 1879

 หลังมรณกรรม 
หลังจากซิสเตอร์แบร์นาแด็ตถึงแก่กรรม สมเด็จพระสันตะปาปาปิอุสที่ 10 ได้แต่งตั้งท่านเป็นผู้น่าเคารพ ต่อมาในวันที่ 14 มิถุนายน ค.ศ. 1925 ท่านได้รับการประกาศเป็นบุญราศีโดยสมเด็จพระสันตะปาปาปิอุสที่ 11 และได้รับการประกาศเป็นนักบุญเมื่อวันที่ 8 ธันวาคม 1933 ในสมณสมัยเดียวกัน
# สาธิต เซกัล
สาธิต เซกัล  เป็นนักธุรกิจสิ่งพิมพ์ชาวอินเดียสปอร์ตสคลับ ฤๅเป็นสารสินสโมสร  นิตยสารผู้จัดการ ธันวาคม 2533 ที่อาศัยอยู่ในประเทศไทย เคยดำรงตำแหน่งประธานหอการค้าอินเดีย-ไทยThai mission markets vast Indian market The Nation, September 1, 2006FTA should end neglect of India The Nation, November 24, 2004 หอการค้าไทย-อิสราเอลSatish Sehgal - India-Thai Business Association และประธานสมาคมนักธุรกิจอินเดีย-ไทยสรุปผลการเสวนา เรื่อง “ทศวรรษใหม่เศรษฐกิจไทย – อินเดีย”

เซกัลเกิดที่เมืองเดลี ประเทศอินเดีย เข้ามาใช้ชีวิตอยู่ในประเทศไทยตั้งแต่อายุ 5 ปีIndian businessman Satish Sehgal facing deportation says he never criticised Thai govt อินเดียไทม์, 5 กุมภาพันธ์ 2557 ครอบครัวเป็นชาวไทยฮินดูเชื้อสายอินเดียจากรัฐปัญจาบศรส.สั่งเนรเทศ “สาธิต เซกัล” แกนนำ กปปส.สีลม - เจ้าตัวพ้ออยู่ไทยทำดีตลอด นี่หรือคือสิ่งตอบแทน  ASTVผู้จัดการออนไลน์, 5 กุมภาพันธ์ 2557 และเคยใช้ชีวิตอยู่ที่จังหวัดอุบลราชธานีมาก่อน โดยสามารถพูดภาษาอีสานได้อย่างคล่องแคล่วคิดต่างระหว่างบรรทัด 02 04 58 เบรก2Blue Sky Media, 2 เมษายน 2558 จบการศึกษาจาก Hansraj College, University of Delhisatish sehgal - Thailand 

เคยทำงานที่หนังสือพิมพ์บางกอกโพสต์ ก่อนจะมาเปิดธุรกิจนิตยสารภาษาอังกฤษเป็นของตัวเองHigh-profile businessman Satish Sehgal has made his mark on the Silom rally site during the Bangkok shutdown campaign with impassioned speeches against corruption บางกอกโพสต์, January 26, 2014

วิกฤตการณ์การเมืองไทย พ.ศ. 2556–2557 
ในช่วงการชุมนุมทางการเมืองในปี พ.ศ. 2556 นายสาธิตได้เข้าร่วมชุมนุมกับกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) โดยเข้าร่วมชุมนุมตั้งแต่ต้นที่สถานีรถไฟสามเสน ด้วยการแจกพระบรมฉายาลักษณ์พระบาทสมเด็จพระเจ้าอยู่หัวให้แก่ผู้ชุมนุม และถูกเชิญมาขึ้นเวทีปราศรัย จึงได้เป็นที่รู้จักกันโดยทั่วเปลือยใจ “สาธิต เซกัล” ทั้งน้ำตา “ผมผิดเหรอที่ปกป้องผลประโยชน์ของประเทศไทย” (ชมคลิป)ASTVผู้จัดการออนไลน์, 16 กุมภาพันธ์ 2557 และต่อมายังได้เป็นแนวร่วมคนสำคัญของกปปส. โดยมีบทบาทเป็นผู้นำกลุ่มผู้ชุมนุมเดินขบวนจากถนนสีลมเข้าปิดล้อมทำเนียบรัฐบาลในวันที่ 9 ธันวาคม พ.ศ. 2556 ที่เป็นการชุมนุมใหญ่ และต่อมายังเป็นผู้รับผิดชอบเวทีปราศรัยที่แยกศาลาแดง และสวนลุมพินี ร่วมกับนายวิทยา แก้วภราดัย แกนนำกปปส.ด้วยเกาะติดม็อบ 9 ธ.ค.56 'วันเผด็จศึก'  เดลินิวส์, 9 ธันวาคม 2556

ต่อมานายสาธิตได้ถูกดำเนินการทางกฎหมายโดยหน่วยงานกำกับดูแลสถานการณ์ฉุกเฉินของรัฐบาล ศูนย์รักษาความสงบ (ศรส.) โดยสั่งการให้สำนักงานตรวจคนเข้าเมือง (ต.ม.) เนรเทศออกจากประเทศไทยGovt persistent on discouraging protesters against disrupting election สำนักข่าวไทย, 29 มกราคม 2557ศรส.สั่งเนรเทศสาธิตเซกัล สำนักข่าวไทย, 4 กุมภาพันธ์ 2557 โดยศาลอาญามีหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา  และมีความพยายามจะล้อมจับนายสาธิตด้วยถึงที่คอนโดมิเนียมที่พักอาศัย แต่ไม่สำเร็จตร.ถอนกำลัง หลังล้อมจับ"สาธิต เซกัล" ไม่สำเร็จเนชั่นทีวี, 16 พฤษภาคม 2557 แต่ท้ายสุดก็มีคำสั่งจากศาลแพ่งไม่ให้มีการเนรเทศ โดยชี้ว่าเป็นการเลือกปฏิบัติศาลแพ่งมีคำสั่งไม่ให้เนรเทศ “สาธิต เซกัล” ชี้ส่อเลือกปฏิบัติ ASTVผู้จัดการออนไลน์, 30 กันยายน 2557
# อายส์ออนมี
อายส์ออนมี (Eyes On Me)  อาจหมายถึง
 อายส์ออนมี (เพลงเซลีน ดิออน) จากอัลบัม เทกกิงแชนเซส ในปี พ.ศ. 2551
 อายส์ออนมี (เพลงเฟย์ หว่อง)  เพลงประกอบวิดีโอเกม ไฟนอลแฟนตาซี VIII ในปี พ.ศ. 2542
# อายส์ออนมี (เพลงเฟย์ หว่อง)
อายส์ออนมี (Eyes On Me) เป็นเพลงป็อบบัลลาดที่ขับร้องโดยเฟย์ หว่อง เป็นเพลงธีมของวิดีโอเกม ไฟนอลแฟนตาซี VIII ที่วางตลาดในปี พ.ศ. 2542  ประพันธ์ทำนองโดยโนะบุโอะ อุเอะมะสึ คำร้องภาษาอังกฤษโดย คาโกะ โซเมยะ

ซิงเกิลเพลงนี้ออกวางจำหน่ายในประเทศญี่ปุ่น และได้รับรางวัลเพลงสากลแห่งปี ในพิธีมอบรางวัล Japan Gold Disc Award ครั้งที่ 14 จัดโดยสมาคมอุตสาหกรรมบันทึกเสียงแห่งประเทศญี่ปุ่น ในปี พ.ศ. 2543  เป็นเพลงจากวิดีโอเกมเพลงแรกที่ได้รับรางวัลนี้  โดยมียอดจำหน่ายซิงเกิลในประเทศญี่ปุ่นมากกว่า 500,000 แผ่น   เป็นซิงเกิลเพลงวิดีโอเกมที่มียอดจำหน่ายสูงสุด ก่อนที่จะถูกทำลายสถิติโดยเพลง "Hikari" ของฮิกะรุ อุตะดะ จากวิดีโอเกม คิงดอมฮารตส์ ในปี พ.ศ. 2545
# แมน เนรมิตร
แมน เนรมิตร (3 เมษายน พ.ศ. 2488 -) มีชื่อจริงว่า พยุง ทองเมืองหลวง เป็นนักร้องลูกทุ่งชาวไทย ชาวบ้านโป่งกูบ ตำบลพังตรุ อำเภอพนมทวน จังหวัดกาญจนบุรี หลังจากสำเร็จการศึกษาภาคบังคับที่โรงเรียนในบ้านเกิด ด้วยความชอบร้องเพลงร้อง จึงเริ่มจากการร้องเพลงเชียร์รำวงตามงานวัดแถวบ้าน 

และยังได้ไปสมัครร้องเพลงกับ ครูเทียนชัย สมยาประเสริฐ, ครูสุรพล สมบัติเจริญ, ก้าน แก้วสุพรรณ เป็นต้น ประวัติแมน เนรมิตร แมน เนรมิตร

 ผลงานเพลง  

 ชวนชม
 ลูกจ้าง 
 จองไว้ก่อน 
 หน้าซื่อใจคด
 ก่ายหน้าผาก
 คนเลวที่เขาลือ
 จนใจ
 บัตรเชิญสีเลือด
 ปลูกบ้านใหม่ให้แม่
 ฝากเพลงแทนใจ
 เส่เหลเมา
 หนุ่มอยุธยา
 อดเถอะ จาก เก็บตะวันดอตเน็ต สืบค้นเมื่อวันที่ 5 กุมภาพันธ์ 2556
 รักแท้จากลูกทุ่ง
เธอรู้หรือเปล่า
# ลีฟมีอโลน
ลีฟมีอโลน  เป็นซิงเกิลของนักร้อง/นักแต่งเพลงชาวอเมริกัน ไมเคิล แจ็กสัน เพลงนี้เป็นจุดเด่นในสตูดิโออัลบั้มที่เจ็ดของแจ็คสัน Bad ในปี ค.ศ. 1987 และเป็นซิงเกิลจากอัลบั้มที่แปดในเดือนกุมภาพันธ์ ค.ศ. 1989 แต่ได้รับการวางจำหน่ายที่อยู่นอกประเทศสหรัฐอเมริกา และแคนาดา 

"Leave Me Alone" ถูกบันทึกไว้ในระหว่างการประชุมอัลบั้มต้นฉบับ แต่เพลงเฉพาะที่ปรากฏในฉบับแผ่นซีดีของ Bad ในโบนัสแทร็ค เช่นเดียวกับรุ่นเทปคาสเซ็ตในปี ค.ศ. 2001 เพลงนี้ถูกเขียนและแต่งโดย แจ็กสัน และผลิตโดย ควินซี โจนส์ (ที่มีแจ็คสันทำหน้าที่เป็นผู้โปรดิวเซอร์ร่วม)

 รายชื่อเพลง 
12" single / 3" CD
"Leave Me Alone" – 4:40
"Don't Stop 'Til You Get Enough" – 6:04
"Human Nature" – 4:05
7" single
"Leave Me Alone" – 4:40
"Human Nature" – 4:06
Maxi-CD
"Leave Me Alone" – 4:40
"Don't Stop 'Til You Get Enough" (Single Version) – 3:55
"Human Nature" – 4:05
"Wanna Be Startin' Somethin'" (12" version) – 6:30

Visionary CD side:
"Leave Me Alone" – 4:40
"Another Part of Me" (Extended Dance Mix) – 6:18

''Visionary'' DVD side:
"Leave Me Alone" (Music video) – 4:36

 ชาร์ต 
 ชาร์ตประจำสัปดาห์ 

ชาร์ต (1989)ตำแหน่งสูงสุดEurope (Eurochart Hot 100)7Finland (Suomen virallinen lista)5Greece (IFPI)1Spain (AFYVE)5

ชาร์ต (2006)ตำแหน่งสูงสุด
ชาร์ต (2009)ตำแหน่งสูงสุด

 ชาร์ตสิ้นปี 
ชาร์ต (1989)ตำแหน่งBelgium (Ultratop 50 Flanders)56Europe (Eurochart Hot 100)68Netherlands (Single Top 100)71UK Singles Chart (Official Charts Company)44
# พระเจ้าโอเวอีดาแห่งนาอูรู
พระเจ้าโอเวอีดา พระมหากษัตริย์ของนาอูรูThe Age - May 14, 1919 อันเป็นประเทศหนึ่งในหมู่เกาะมหาสมุทรแปซิฟิก หลังจากสงครามระหว่างชนเผ่านาอูรู พระองค์เสด็จพระราชสมภพในเขตโบเอ ในปี ค.ศ. 1888 และสิ้นพระชนม์ในปี ค.ศ. 1921 ที่ช่องแคบกาบับ

พระราชประวัติ
ก่อนที่นาอูรูจะอยู่ภายใต้การปกครองของชาวยุโรป ในอดีตมีกษัตริย์ที่ตรากฎหมายและปกครองเหล่าเจ้าพื้นเมืองท้องถิ่น เมื่อเยอรมนีผนวกนาอูรูเข้าเป็นส่วนหนึ่งของเยอรมันนิวกินีแล้ว พระเจ้าโอเวอีดายังคงมีพระราชอำนาจในฐานะพระมหากษัตริย์และยังดำรงตำแหน่งเป็นหัวหน้าชนเผ่าของประชาชนชาวนาอูรูทั้งมวล อย่างไรก็ตามมีเรื่องราวเพียงเล็กน้อยเท่านั้นที่รู้เกี่ยวกับพระองค์ พระเจ้าโอเวอีดาเป็นพระราชโอรสของหัวหน้าเผ่านามว่าจิมและภรรยาของเขาไอเดนกาปจากชนเผ่าเอมี พระเจ้าโอเวอีดาอภิเษกสมรสครั้งแรกกับลูกสาวของหัวหน้าเผ่าเอียมวิทนามว่าไอบีนูอา ทั้งสองพระองค์มีพระราชโอรสพระราชธิดาหลายพระองค์ หลังจากไอบีนูอาสิ้นพระชนม์ พระเจ้าโอเวอีดาอภิเษกสมรสอีกครั้งกับไอดูคีรี แต่ไม่พระราชโอรสและพระราชธิดา
# ตุ่น โกศัลวิตร
ท่านผู้หญิงตุ่น โกศัลวิตร (25 มิถุนายน พ.ศ. 2453 - 18 เมษายน พ.ศ. 2549) (นามเดิม:ตุ่น จังกาจิตต์) เกิดเมื่อวันที่ 25 มิถุนายน พ.ศ. 2453 เป็นบุตรของนายโป๊ะ กับนางเกษ จังกาจิตต์ สมรสกับนายวิชิต โกศัลวิตร มีบุตรธิดา 6 คน

ท่านผู้หญิงตุ่น เป็นผู้มีจิตศรัทธาในพระพุทธศาสนา และมีความจงรักภักดี ต่อสถาบันพระมหากษัตริย์เป็นอย่างมาก โดยได้บริจาคเงิน เพื่อสนับสนุนการดำเนินกิจกรรม อันเป็นสาธารณกุศล และสาธารณประโยชน์อย่างสม่ำเสมอ ทั้งในด้านการศาสนา การศึกษา รวมทั้ง การสาธารณสุข

ท่านผู้หญิงตุ่น ถึงแก่อนิจกรรม ด้วยโรคติดเชื้อในกระแสโลหิต เมื่อวันที่ 18 เมษายน พ.ศ. 2549 สิริอายุ 95 ปี 10 เดือน มีพิธีพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส

 เครื่องราชอิสริยาภรณ์ 
ท่านผู้หญิงตุ่น โกศัลวิตร ได้รับพระราชทานเครื่องราชอิสริยาภรณ์ ดังนี้
# โรจน์ เมืองลพ
โรจน์ เมืองลพ หรือ ไพโรจน์ ศรีผ่อง เป็นชาวอำเภอโพธิ์ทอง จังหวัดอ่างทอง แต่ได้ไปโตที่จังหวัดลพบุรี

 ประวัติ 
โรจน์ เมืองลพ จะโดดเด่นในเรื่องการร้องเพลงของแนว ชาย เมืองสิงห์ ด้วยน้ำเสียงที่เด็ดขาด วงดนตรีพรนารายณ์ ซึ่งเป็นวงดนตรีดังในสมัยนั้น รับไว้เป็นนักร้องประจำวง ทั้งร้อง ทั้งเต้น เนื่องจากเป็นหางเครื่องถึง 4 ปีเต็ม จึงได้อัดแผ่นเสียงเพลงแรกในชีวิต ก็คือ เพลงคุณนายสบึม (ธงชัย เล็กกัมพล) จึงเป็นที่รู้จักของแฟนเพลง 

ปีทองของโรจน์ เมืองลพก็คือ ช่วง พ.ศ. 2515 – 2516 จากช่วงรายการ เสาร์สนุก ศุกร์สบาย

 ผลงานเพลง 
 คุณนายสบึม
 ลองมารักคนชั่ว
 พรานหัวใจ
 เก่าไปหรือน้อง
 เลือดทหารเกณฑ์
# การสอดแนมมวลชน
การสอดแนมมวลชน คือการสอดแนมชนิดที่แพร่หลายครอบคลุมประชากรทั้งหมดหรือครอบคลุมประชากรจำนวนมาก รัฐบาลมักเป็นผู้สอดแนม โดยมากลอบทำ แต่ก็อาจทำโดยบริษัท ตามคำสั่งของรัฐบาลหรือทำด้วยตัวเอง การสอดแนมนั้นอาจชอบด้วยกฎหมายหรือไม่ก็ได้ และอาจจำเป็นต้องอาศัยการให้อำนาจจากศาลหรือหน่วยงานอิสระอื่นหรือไม่ก็ได้

การสอดแนมมวลชนมักอ้างความชอบธรรมว่าจำเป็นต้องทำเพื่อต่อต้านการก่อการร้าย ป้องกันไม่ให้เกิดความไม่สงบในสังคม รักษาความมั่นคงของชาติ ปราบปรามภาพโป๊เด็ก และปกป้องเด็ก

การสอดแนมมวลชนถูกวิพากษ์วิจารณ์อย่างกว้างขวางว่าละเมิดความเป็นส่วนตัว จำกัดสิทธิพลเมืองและสิทธิทางการเมือง และผิดกฎหมายในบางระบบกฎหมายหรือระบบรัฐธรรมนูญ มีความกลัวกันว่าการสอดแนมมวลชนที่เพิ่มขึ้นเรื่อย ๆ จะนำไปสู่รัฐเผด็จการ ที่ซึ่งผู้คิดต่างทางการเมืองจะถูกทำลายโดยปฏิบัติการต่อต้าข่าวกรอง รัฐดังกล่าวอาจเรียกว่า "รัฐสอดแนม" หรือ "รัฐตำรวจอิเล็กทรอนิกส์"

ใน พ.ศ. 2556 ปฏิบัติการสอดแนมมวลชนโดยรัฐบาลต่าง ๆ ของโลก ถูกตั้งคำถาม หลังจากที่เอ็ดเวิร์ด สโนว์เดน เปิดเผยการสอดแนมระดับโลก รายงานข่าวจากเอกสารที่สโนว์เดนเปิดเผยให้กับสื่อหลายสำนักจุดประกายการโต้เถียงเกี่ยวกับเสรีภาพของพลเมืองและสิทธิในความเป็นส่วนตัวในยุคดิจิทัล
# สุขสันต์ วันสว่าง
สุขสันต์ วันสว่าง (เกิด พ.ศ. 2506 -)มีชื่อจริงว่า สมชาย คำราม เป็นชาวจังหวัดพัทลุง เป็นนักร้องลูกทุ่งชายจากแดนใต้ ชอบแนวเพลงของรุ่งเพชร แหลมสิงห์ นักร้องลูกทุ่งชื่อดังเจ้าของเพลง "ฝนเดือนหก" สุขสันต์ จึงนำเพลงของรุ่งเพชรมาขับร้องใหม่อยู่เสมอ คือ สงกรานต์บ้านนา, ควันหลงสงกรานต์ เป็นต้น 

 ผลงานเพลง 
 ชุด "ควันหลงสงกรานต์"
 ชุด "รับจำนำเมียน้อย"
 ชุด "ฝากย่าฝากยาย" 
 ชุด "สุขสันต์มาแล้ว"

 ผลงานการแสดงภาพยนตร์ 

 มนต์เพลงลูกทุ่ง เอฟ.เอ็ม. (2545)
# รุ่งเพชร แหลมสิงห์
รุ่งเพชร แหลมสิงห์ (เกิด 20 พฤษภาคม พ.ศ. 2485) มีชื่อจริงว่า พันตรี วสันต์ จันทร์เปล่ง นักร้องเพลงลูกทุ่งที่มีชื่อเสียงคนหนึ่ง เป็นชาวอำเภอบ้านแหลม จังหวัดเพชรบุรี

 ประวัติ 
สมัยตอนเด็กเรียนที่วัดลาด ต่อมาย้ายไปอยู่ที่บ้านบางสามแพรก จังหวัดเพชรบุรี คนแถวบ้านเรียกว่า "ญวน" หลังจากจบชั้นมัธยมศึกษาจากโรงเรียนวัดมหาธาตุ และสมัครเข้าเป็นนักเรียนนายสิบทหารบก สังกัดเหล่าแพทย์ จบออกมาประจำอยู่หน่วยทหารเสนารักษ์ สังกัดกองพลที่ 1 รักษาพระองค์

รุ่งเพชร เกษียณราชการในยศพันตรี สังกัดสุดท้ายคือกองบัญชาการทหารสูงสุด เมื่อ 1 ตุลาคม พ.ศ. 2545 และใช้ชีวิตอย่างเรียบง่าย ยึดธรรมะในการครองชีพที่บ้านในจังหวัดนนทบุรี และยังรับร้องเพลงอยู่เป็นระยะประวัติรุ่งเพชร แหลมสิงห์

 ผลงานเพลง 
 ฝนเดือนหก
 รักเธอจนเซ่อ
 คู่เหมาะ คู่เจาะ
 น้ำลงเดือนยี่
 คืนฝนตก
 หมอดูเนื้อคู่
 สงกรานต์บ้านนา
 จดหมายจากแนวหน้า
 ความรักเจ้าขา
 ควันหลงสงกรานต์
 ทุ่งเศรษฐี
 โชครัก
 ไกลบ้าน
 หนึ่งนาทีที่พบเธอ
 ขนมจีนน้ำยา
 นั่งคิดนอนคิด
 สาวชาวหอ
 ไอดินกลิ่นดาว
 ลานรักลั่นทม
 รักแล้งเดือนห้า
 ฝนตกฟ้าร้อง
 ขี้เหร่ก็รัก
 หนุ่มนาบ้ารัก
 มนต์รักแม่กลอง
 เสียงขลุ่ยเรียกนาง
 ลาสาวแม่กลอง
 คิดถึงพี่ไหม
 แล้วแต่วาสนา
 รักอันตราย
 คุณนายโรงแรม
 ครูลำดวน

 อัลบั้มเดี่ยว 

 สุดยอดลูกทุ่งเสียงทอง รุ่งเพชร แหลมสิงห์ (กันยายน 2534)
 แม่ไม้เเพลงดัง รุ่งเพชร แหลมสิงห์
 รุ่งเพชร ฮิตโดนใจ

 อัลบั้มร่วมกับศิลปินคนอื่น 

 เมดเล่ย์ สุดยอด ลูกทุ่งกึ่งศตวรรษ (กรกฎาคม 2538)
 ขวัญใจรั้วของชาติ
 ต้นฉบับลูกทุ่งไทย
 มนต์เพลงลูกทุ่งพันล้าน (มีนาคม 2557)
 รวม 15 ศิลปินดัง
 อภิมหาลูกทุ่ง
 รวมดาวลูกทุ่ง
ลูกทุ่ง สามทศวรรษ
ลูกทุ่งรวมพล คนหลายชื่อ
ต้นตำรับ 2 ลูกทุ่งเสียงทอง
อมตะเพลงดังโดนใจ
สุดฮิต มรดกลูกทุ่งไทย 2
ต้นตำรับ 4 ลูกทุ่งเสียงทอง 4
มนต์เพลง สุรพล สมบัติเจริญ ชุด 2
ลูกทุ่งเพลงดัง โดนใจคอเพลง
ลูกทุ่งเพลงดังฟ้งไพเราะ
ลูกทุ่งเพลงฮิตที่คิดถึง
ลูกทุ่งฮิตโดนใจ
สายด่วนลูกทุ่ง
 3 ขุนพลเพลงด้ง

 คอนเสิร์ต 

 คอนเสิร์ต 84 ปี ลูกทุ่งไทย (14 มกราคม 2567)
 คอนเสิร์ต 84 ปี ปรางทิพย์ บรรลือฤทธิ์ (4 ตุลาคม 2563)
 คอนเสิร์ต แคมป์ไฟดนตรี มาลีฮวนน่า ครั้งที่ 7 (6 ธันวาคม 2558)
 คอนเสิร์ต ลูกทุ่งจ๋ามหาสนุก (21-22 เมษายน 2555)
 คอนเสิร์ต กตัญญูครูเพลง ชาญชัย บัวบังศร (26 มิถุนายน 2554)

 ผลงานเพลงที่กล่าวถึงศิลปินท่านอื่น ๆ 

เพลง ขันหมากลูกทุ่ง ร้องโดย ไพรวัลย์ ลูกเพชร (เป็นบทเพลงที่กล่าวถึงศิลปินลูกทุ่ง โดยมีเนื้อร้องอยู่ท่อนหนึ่งที่กล่าวถึงชื่อของ รุ่งเพชร)

 ผลงานการแสดงภาพยนตร์ 

 ทุ่งเศรษฐี (2514)
 กล้าสิบทิศ (2515)
 มนต์เพลงลูกทุ่ง เอฟ.เอ็ม. (2545) รับบท ชาวบ้านดอนดินเหนียว

 ผลงานละคร 

 นายฮ้อยทมิฟั (2544) (ช่อง 7)
# ลินดา แบลร์
ลินดา แบลร์ (Linda Blair) เกิดเมื่อวันที่ 22 มกราคม 1959 เป็นนักแสดงชาวอเมริกัน เป็นที่รู้จักและอาชีพของนักแสดง
ลินดา แบลร์ เกิดในเซนต์หลุยส์และได้รับการเลี้ยงดูในเวสต์พอร์ตเธอเริ่มอาชีพของเธอเป็นรุ่นเด็กอายุหกขวบและเริ่มทำหน้าที่กับบทบาท ปรากฏตัวครั้งแรก ของเธอในภาพยนตร์การแสดงละคร The Way We Live Now (1970) ลินดา แบลร์ ได้รับเลือกผู้สมัครสำหรับบทบาทของเธอ ที่โดดเด่นที่สุด เป็น เรแกน ใน The Exorcist (1973) บทบาทของเธอที่ได้รับรางวัลลูกโลกทองคำและรางวัลออสการ์ ในสาขาสมทบหญิงยอดเยี่ยม เธอได้เล่นบทบาทเรแกนอีกครั้งใน Exorcist II: The Heretic(1977)

 ผลงานภาพยนตร์ 
+Film Year Title Role Notes2513The Way We Live NowSara Aldridge2514The Sporting ClubBarby2516The ExorcistRegan MacNeil2517Airport 1975Janice Abbott2520Exorcist II: The HereticRegan MacNeil 2522Wild Horse HankHank BradfordRoller BoogieTerry Barkley 2524RuckusJenny BellowsHell NightMarti Gaines2526Chained HeatCarol Henderson 2527Night PatrolOfficer Sue PermanSavage StreetsBrenda 2528Red HeatChristine CarlsonSavage IslandDaly 2530SFX RetaliatorDorisNightforceCarla 2531Moving TargetSally TylerGrotesqueLisaSilent AssassinsSaraWitcheryJane Brooks 2532up Your AlleyVickie AdderlyThe ChillingMary HamptonW.B., Blue and the BeanAnnette Ridgeway 2533Dead SleepMaggie HealeyZapped Again!Miss MitchellRepossessedNancy Aglet2534Bedroom Eyes IISophie Stevens2535Fatal BondLeonie Stevens2536Bad BloodEvie Barners 2537SkinsMaggie JoinerDouble BlastClaudia2538SorceressAmelia Reynolds 2539Prey of the JaguarCody JohnsonScreamObnoxious Reporter
# อูเด อัลเมริอา
สหภาพกีฬาอัลเมริอา  หรือเรียกแบบย่อว่า อูเด อัลเมริอา  เป็นสโมสรฟุตบอลอาชีพในเมืองอัลเมริอา แคว้นอันดาลูซิอา ประเทศสเปน ก่อตั้งขึ้นเมื่อวันที่ 26 กรกฎาคม ค.ศ. 1989 ในนาม อัลเมริอากลุบเดฟุตโบล จนถึงปี ค.ศ. 2001 แล้วจึงเปลี่ยนชื่อเป็นปัจจุบัน ปัจจุบันสโมสรลงเล่นอยู่ในลาลิกา หลังจากชนะเลิศเซกุนดาดิบิซิออน ในปี ค.ศ. 2022 โดยใช้สนามกีฬาพาวเวอร์ฮอร์สเป็นสนามเหย้า ซึ่งมีความจุ 15,274 ที่นั่ง

อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรศิลป์ แดงดา

ประวัติ
แต่เดิมสโมสรฟุตบอลประจำเมืองอัลเมริอาได้แก่ กลุ่มกีฬาอัลเมริอา (Agrupación Deportiva Almería) ก่อตั้งในปี ค.ศ. 1971 เล่นอยู่ในลาลิกาช่วงปี ค.ศ. 1979 ถึง 1981 แต่ประสบปัญหาด้านการเงินและยุบสโมสรลงในปี ค.ศ. 1982 ต่อมาในปี ค.ศ. 1989 ได้มีผู้ก่อตั้งสโมสรชื่อ สโมสรฟุตบอลอัลเมริอา (Almería Club de Fútbol) และเปลี่ยนชื่อเป็น สหภาพกีฬาอัลเมริอา (Unión Deportiva Almería) ในปี ค.ศ. 2001

สโมสรเล่นอยู่ในดิวิชัน 2 ก่อนตกชั้นไปอยู่ดิวิชัน 3 และ 4 กลับขึ้นมาเล่นในลาลิกาอีกครั้งในฤดูกาล 2007 ถึง 2010 โดยในฤดูกาล 2010 ทีมเล่นได้ไม่ดี ได้อันดับสุดท้ายของลีก แต่ในฟุตบอลถ้วยกลับทำผลงานได้ดี เข้ารอบ 8 ทีมสุดท้ายในโกปาเดลเรย์ ในปีถัดมาสโมสรตกชั้นไปอยู่ในดิวิชัน 2 ในฤดูกาล 2011 ถึง 2013 และกลับขึ้นมาในลาลิกาอีกครั้งในฤดูกาล 2013-2014

 ผู้เล่นชุดปัจจุบัน
# PES
PES หรือ Pes อาจหมายถึง 
 กลุ่มอาการหลงผิดว่าตายังคงอยู่
 โปรอีโวลูชันซ็อกเกอร์
 คำว่า Pes ในภาษาละติน หมายถึง เท้า
# โตโยต้า พรีเมียร์คัพ 2012
การแข่งขัน โตโยต้า พรีเมียร์คัพ 2012 ครั้งที่ 3 จัดการแข่งขันโดยโตโยต้า ซึ่งจะนำทีมชนะเลิศโตโยต้า ลีกคัพ คือบุรีรัมย์ ยูไนเต็ด จากประเทศไทย พบกับทีมในเจลีก คือนาโกยา แกรมปัส จากประเทศญี่ปุ่น

 การแข่งขัน 

 GK 1  ศิวรักษ์ เทศสูงเนินRB 25  สุรีย์ สุขะ   CB 5 ออสมาร์ บาร์บา อีบาเยซ 14px CB 3  ประทุม ชูทองLB 2  ธีราทร บุญมาทัน  CM 4 ชาริล ชับปุยส์RM 23  แอนโธนี อำไพพิทักษ์วงศ์   LM 15  สุรัตน์ สุขะ   RF 17 อนาวิน จูจีน  CF 19 คาอิ ฮิราโนะ   LF 11  เอกชัย สำเร   ผู้เล่นสำรอง:GK 26 ยศพล เทียงดาห์DF 6 ธนะศักดิ์ ศรีใสDF 14  ชิติพัทธ์ แทนกลางMF 8 สุเชาว์ นุชนุ่ม   MF 13 จิรวัฒน์ มัครมย์    MF 18 อรรถพงศ์ หนูพรหมMF 20 ลี ซัง-มิน   MF 22 อดิศักดิ์ ไกรษรMF 32 เดนนิส บุสเชนนิง   FW 21 อารีเอล ซานตานา   FW 40 โกรัน เยอร์โควิช   ผู้จัดการทีม: อรรถพล บุษปาคม GK 1 ไซโกะ นาราซาคิ 14px RB 28 ไทชิ ทากูชิCB 4 มาร์กุส ตูลิโอ ทานากะ   LB 20  ดานิลสัน กอร์โดบา   RM 3  ยูซุเคะ มูตะ  CM 8 จูโงะ ฟูจิโมโตะLM 11  เกอิจิ ทามาดะ   CM 22  ดาเนียล ซิลวา  AM 10  โยชิซุมิ โอกาวะ   LW 19 คิโชะ ยาโนะ   CF 9  นีโกลา จากีโมฟสกี   ผู้เล่นสำรอง:GK 50 โยชินาริ ทาคากิDF 5 ทาคาฮิโระ มาซุคาวะ   DF 6 โชเฮอิ อาเบะ   DF 32  ฮายุมะ ทานาคะ    MF 7 นาโอชิ นาคามูระ    MF 13 เรียวตะ อิโซมูระ   MF 27 เรียวตะ ทานาเบะ   FW 16 โจชัว เคนเนดีผู้จัดการทีม: ดราแกน สโตคอวิช
ผู้ช่วยผู้ตัดสิน:
 สุเมธ สายแวว
 อนุวัตร ฝีมือช่าง
ผู้ตัดสินที่สี่:กติกา
90 นาที
การยิงลูกโทษ หากเสมอกัน
เปลี่ยนผู้เล่นสำรองได้ 6 คน
# คอร์เทกซ์รับความรู้สึก
คำว่า  คอร์เทกซ์รับความรู้สึก"ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ  cortex  ว่า "คอร์เทกซ์"  หรือ "เปลือกสมอง" และของ  sensory  ว่า  "-รับความรู้สึก"  หรือ  "-สมอง"   อาจหมายถึงคอร์เทกซ์รับความรู้สึกทางกายปฐมภูมิ
หรืออาจหมายถึงคอร์เทกซ์ปฐมภูมิและทุติยภูมิของประสาทสัมผัสต่าง ๆ (ซึ่งแต่ละชนิดมีสองคอร์เทกซ์  คือในสมองซีกซ้ายและขวา)
รวมทั้งคอร์เทกซ์สายตา  (visual cortex) ในสมองกลีบท้ายทอย,  คอร์เทกซ์การได้ยิน (auditory cortex) ในสมองกลีบขมับ,
คอร์เทกซ์การได้กลิ่นปฐมภูมิ  (primary olfactory cortex) ซึ่งอยู่ที่ uncus ของ Piriform cortex ซึ่งเป็นส่วนของคอร์เทกซ์กลีบขมับ,
คอร์เทกซ์การลิ้มรส (gustatory cortex) ซึ่งเป็นส่วนของ insular cortex,
และคอร์เทกซ์รับความรู้สึกทางกายปฐมภูมิ  (primary somatosensory cortex) ซึ่งอยู่ที่ด้านหน้าของสมองกลีบข้าง

ส่วนด้านหน้าต่อจากคอร์เทกซ์รับความรู้สึกทางกายปฐมภูมิก็คือคอร์เทกซ์รับความรู้สึกทางกายสัมพันธ์ (somatosensory association cortex)
ซึ่งประสานข้อมูลความรู้สึกจากคอร์เทกซ์รับความรู้สึกทางกายปฐมภูมิ  (รวมทั้งอุณหภูมิและแรงกดเป็นต้น)
เพื่อที่จะสร้างความเข้าใจเกี่ยวกับวัตถุที่กำลังสัมผัส
ส่วนด้านล่างของสมองกลีบหน้ามีป่องกลิ่น  (olfactory bulb)  ซึ่งรับข้อมูลความรู้สึกจากเส้นประสาทรับกลิ่นแล้วส่งข้อมูลนั้นไปยังเขตต่าง ๆ ในสมอง
แต่ว่า  ข้อมูลของกลิ่นทั้งหมดไม่ได้ไปทางคอร์เทกซ์รับกลิ่นอย่างเดียว  
มีการส่งใยประสาทรับกลิ่นบางส่วนไปยังโครงสร้างต่าง ๆ ในระบบลิมบิกโดยตรง
และบางส่วนก็ส่งไปยังเขตเหนือเบ้าตา (supraorbital) ของสมองกลีบหน้า
การเชื่อมต่อกับระบบลิมบิกโดยตรงแบบนี้  เป็นเอกลักษณ์ของระบบรับกลิ่น

เขตคอร์เทกซ์ที่เกี่ยวข้องกับการได้ยิน  การเห็น  การได้กลิ่น  และการรับความรู้สึกทางกาย (คือความรู้สึกสัมผัสและการรับรู้อากัปกิริยาเป็นต้น)
อยู่ที่ด้านข้างของร่องด้านข้าง  (lateral fissure) และด้านหลังของร่องกลาง  (central sulcus)
ซึ่งก็คือ  อยู่ไปทางส่วนหลังของสมอง
ส่วนเขตคอร์เทกซ์ที่เกี่ยวข้องกับการลิ้มรสอยู่ที่ด้านหน้าของร่องกลาง

ให้สังเกตว่า  ร่องกลางนั้นแบ่งคอร์เทกซ์สั่งการปฐมภูมิ  (primary motor cortex  ซึ่งอยู่ที่รอยนูนก่อนร่องกลางที่ด้านหลังของสมองกลีบหน้า)
จากคอร์เทกซ์รับความรู้สึกทางกาย (ซึ่งอยู่บนรอยนูนหลังร่องกลางที่ด้านหน้าของสมองกลีบข้าง)

คอร์เทกซ์รับความรู้สึกทางกายมีหน้าที่เกี่ยวกับความรู้สึกทางกาย  สิ่งเร้าทางตา  และแผนการเคลื่อนไหว

เชิงอรรถและอ้างอิง